Нестандартни лечения, или когато друго не помага - част 1
Нестандартни лечения, или когато друго не помага - част 1
---------------------------------------------------------


Живеем във век на коварни нови болести и смъртоносни разновидности на старите вируси. Живеем във век, когато медицината уж безкрайно е напреднала, а се оказва, че ни повалят и най-незначителните бацили. Гълтаме хапове за едно, а сетне разбираме, че така сме увредили друго. Сещаме се за билките едва когато сме се усъмнили в ползата от лекарствата. Опитваме с масаж, иглотерапия, китайско чудо и прочие. Ако и те не помогнат обаче, се отчайваме. Съзираме урочасване или се отдаваме на молитви.

Тогава на помощ идват други – не съвсем традиционни, не съвсем канонични методи за лечение. Чули сме ги от познат, той пък - от комшия, който чудодейно се изцерил… Звучат налудничаво и шокиращо и затова се колебаем. Но накрая си казваме – защо не, какво има да губим, щом друго не помага?

Тази книга събира подобни народни рецепти и предлага вече доказани терапии за прочистване и оздравяване. Съдържа и разпространени от уста на уста системи за лечение с нетрадиционни средства, когато нищо друго не помага. Някои от леченията са приписвани на Дънов, Димков и Баба Ванга, а други се говори, че са препоръчани от лекари, които не смеят да излязат с имената си, за да не ги "отлъчат" от редиците на консервативната медицина. Така или иначе към всяка от рецептите следва да се пристъпи едва след подробни консултации с квалифицирано лице и с осъзнато преценяване на всички рискове.

**haръчник зa aлтeрнaтивни тeрaпии c:**
* вoдa
* coл
* coдa
* oцeт
* xумa
* cин кaмък
* гaз
* вaр
* cпирт
* тeчeн пaрaфин
* кeрocин
* пeпeл
* тeрпeнтин
* киcлoрoднa вoдa
* фoрмaлин
* уринa
* cярa


**Когато друго не помага…**
---------------------------


Живеем във век на коварни нови болести и смъртоносни разновидности на старите вируси. Живеем във век, когато медицината уж безкрайно е напреднала, а се оказва, че ни повалят и най-незначителните бацили. Гълтаме хапове за едно, а сетне разбираме, че така сме увредили друго. Сещаме се за билките едва когато сме се усъмнили в ползата от лекарствата.

Опитваме с масаж, иглотерапия, китайско чудо и прочие. Ако и те не помогнат обаче, се отчайваме. Съзираме урочасване или се отдаваме на молитви.

Тогава на помощ идват други – не съвсем традиционни, не съвсем канонични методи за лечение. Чули сме ги от познат, той пък – от комшия, който чудодейно се изцерил… Звучат налудничаво и шокиращо и затова се колебаем. Но накрая си казваме – защо не, какво има да губим, щом друго не помага?

Разбира се, всеки здравомислещ човек ще се изсмее, ако чуе, че сериозна болест като рак може да се повлияе примерно от терапия с катран или с кислородна вода. Просто защото не си ги представяме наредени в аптечката зад огледалото в банята. Не сме свикнали да възприемаме газта или керосина като лечебни. Напротив, убедени сме, че са вредни за организма.

А така ли е наистина? Знаем ли с точност какво съдържат лекарствата? Не са ли много от елементите в тях същите като в традиционно „вредните“ продукти от бита и домакинството?

Доказано е, че оцетът, солта, хлебната сода и дестилираната вода могат да окажат неочаквано добро въздействие върху тялото. Дори дипломирани медици признават, че „бабешките“ методи с газ и урина понякога дават по-бързи резултати от уж многократно тествани лекарства, одобрявани с редица протоколи и решения. Затова събрахме смелост и представихме накуп някои от най-популярните „алтернативни“, „домашни“ методи за лечение, които от много години се предават от уста на уста, а отскоро шестват и в интернет пространството.

Отново правим уговорката, че тези техники се налагат само в краен случай, когато другите методи не са дали резултат и след като добре сме премислили плюсовете и минусите на такъв тип терапия. Желателно и даже препоръчително е да се посъветвате със специалист, ако сте решили да изпробвате някоя от описаните рецепти. Наложително е също така да си направите всички необходими изследвания, които да покажат в състояние ли сте да се подлагате на прочистващи или други терапии.

Количествата, дадени в рецептите, трябва да се спазват стриктно, за да не се стигне до нежелан и дори обратен ефект. Повечето от описаните методи действат най-добре при по-безобидни болести и неразположения, ала някои от тях се прилагат и при по-страшни диагнози – като злокачествени тумори и автоимунни заболявания.

Някои методи са съвсем простички и никога не бихме си помислили, че може да действат благотворно върху организма. И все пак само с вода и сол могат да се постигнат чудесни резултати в борбата с проблемите на храносмилателната система например.

В отделна глава в книгата са включени методи за прочистване на организма, защото често причините за заболяванията са свързани именно със затлачването на тялото ни с токсини и паразити. Добре е, дори да сте здрави, да провеждате профилактично някое от прочистванията веднъж годишно.

Терапиите за различните заболявания могат да се търсят в съдържанието на книгата, където са подредени според основните вещества в рецептите, или в индекса, в който са дадени според болестите в азбучен ред.
